717-A szupercsapat

Ez egy Discordon futó kis világ.

Világvezető: Sky

717-A szupercsapat nevű világunkban különleges ügynökök állnak a központban, akik egy képzelt jövőben, de nem az űrben utazva, hanem a Földön tevékenykedve végeznek rendfenntartó és mentő feladatokat. A világban nem csupán az emberek, de fura szerzetek, pl. antropomorf sárkányok is megtalálhatók, miután a hét hónapos háború során elpusztult bolygójuk, a Dareiosz XXI-es. Azóta a Földön élnek együtt az emberrel, de más fajok is tiszteletüket teszik. Ez a munka azonban sokszor a szó szoros értelmében mocskos, és gyakran találkoznak az ügynökök a társadalom legaljával is, így a kaland nem családbarát, jellemzően előfordulnak brutális bűncselekmények, balesetek, katasztrófahelyzetek.

Néhány játszható faj (az emberen kívül):

* Antropomorf sárkányok
* Rókatündérek
* Sárkányangyalok

**Hozhatsz saját fajt is, amennyiben beilleszthető a kalandba. Erről a mesélővel egyeztetni szükséges.**

## A világ jellemzői

Általában jellemző a naturalizmus, a sérülések alaposan le vannak írva, akárcsak a fegyveres összecsapások a hatóságok és a gonosztevők között. A trágárság szinte már a világ mindennapjait képzi, ugyanúgy az őrült humor, amit néha az ügynökök vagy a gonoszok rángatnak elő a párbeszédek során. Leginkább a rendőrös, mentős, tűzoltós akciófilmekre emlékeztet a hangulat, ahol jelen van a brutalitás, a bicskanyitogató bűncselekmények, az önfeláldozás, a becsület és az árulás egyaránt.

## A mesélői rendszerről

Természetesen a reagokban leírtak szerint derül ki, hogy sikerül-e valakit megmentened vagy sem, esetleg egy sebet meggyógyítanod vagy egy bűnözőt lelőnöd/elkapnod. Fontos szem előtt tartani azonban, hogy bár az egység valóban egy szupercsapat, a járgányok tartálya sem tartalmaz végtelen vízmennyiséget ha egy tűzoltásról van szó. A karaktered, ha túl vakmerő, megsérülhet egy tűzharcban vagy ha csak veszélyes helyre merészkedik. Mesélői teljhatalom van, így sokszor ez dönti el, mi hogyan sikerül. Ha jól teljesítesz ügynökként, akár kitüntetést vagy előléptetést is kaphatsz.

## Utópisztikus világ és háttér

A 717-esek sci-fi világára elég sok számunkra jelenleg talán elképzelhetetlen dolog jellemző, mint pl. a segítő szakmák hatalmas anyagi megbecsültsége vagy a színvonalas oktatás (nem csak az akadémián) . Az iskolák versengenek a minél jobb tanárokért, miközben a szövetségi kormány vezetője minden évben meglátogat egy sulit, hogy annak diákjai bemutassanak egy-egy fontosabb projektet, ami által értékes tagjai lehetnek a társadalomnak. Ez általában a későbbi szakmájukhoz kötődik.

Jellemző továbbá, hogy nagyon szigorú és jól működő gyermekvédelmi rendszere van a Csillagközi Nemzetek Szövetségének (az egyesült emberiség és az általa befogadott űrlények lakta bolygók, országok, városok kvázi uniója).

Létezik már az alapjövedelem, ami ahhoz épp elegendő, hogy ne kerüljön utcára az ember/űrlény/sárkány, de a vágyai teljesítéséhez motiválja őt a munkavégzésre. Alapjövedelem alatt értendő, hogy mindenkinek jár egy összeg, amivel fenn tudja tartani magát és a lakhatását, esetleg a családját. Ehhez persze mindent igazolni kell a kormány felé.

Néhány szemelvény az alkotmányból, törvényekből:

* A gyermekek, nők bántalmazást nagyon súlyosan büntetik
* A politikusok számára tilos szidni kampány időszakban a másik pártot, egyént, aki így tesz, kizárható a politikai versenyből (mint ahogy a céges reklámokban is tilos ugye szidni a konkurenciát)
* A 717-esek jól kereső közalkalmazottak, akik 30-40 éves koruk között nyugdíjba vonulhatnak.
* Az állam legjobban fizetett állásai a következők: tanár, 717-es ügynök, szociális munkás, pszichológus, orvos, illetve a con szervezők
* Az ún. cosplay törvény szerint akár fél milliós büntetést is fizethet, aki az utcán vagy conon szándékosan cosplay-t rongál, de ez a törvény a cosplayes rendezvényeket is államosította. (A törvény értelmében, még ha téves is, a fursuit és társai is a cosplay alműfajaként van értelmezve).

## Karakterek

### Játékos karakterek

* Ezekiel Gaylord
* Ronin Saires
* Rachel Rhodes
* Cassian Pussett
* Maya
* Proto face
* Kiana Regal

## NJK-k (NPC-k)

* Alice Lavender
* Bennett Davis
* Bradley Stone
* Chloe Barnes
* Holdfény Szilvia
* Holly Boscorelli
* Khaleyszisz
* Martin Baker
* Rose Karen Hotwing

## Frakciók

* 611-es Légió
* 717-es egység
* Bosszú Gyermekei szekta
* Csillagközi Terrorelhárítás és Belső Ügyosztály